نصیر الدین محمود چراغ دہلوی

خواجہ نصیر الدین محمود چراغ یا چراغ دہلوی (پیدائش: 1274ء— 13 ستمبر 1356ء) سلسلہ عالیہ چشتیہ کے ممتاز صوفی بزرگ ہیں جنہیں چراغِ سلسلۂ چشت کہا جاتا ہے۔آپ نویں امام حضرت محمد تقی علیہ السلام کی نسل سے تعلق رکھتے ہیں۔

نام و نسب 
نصیر الدین چراغ اودھ میں پیدا ہوئے۔ والد کا نام شیخ یحیی تھا۔ آپ کے دادا سید عبد اللطیف سب سے پہلے ہندوستان آئے اور کچھ عرصہ لاہور میں قیام کے بعد اودھ میں مستقل سکونت اختیار کر لی۔ یہیں فیض آباد میں نصیر الدین محمود چراغ دہلوی کی پیدائش ہوئی۔ آپ ابھی نو برس کے تھے کہ والد بزرگوار انتقال فرما گئے۔

تعلیم و تربیت 
آپ کی والدہ نے دینی تعلیم کے لیے آپ کو عبد الکریم شیروانی کے پاس بٹھایا۔ ان کی وفات کے بعد آپ افتخار الدین گیلانی کے حلقہ درس میں شامل ہو گئے اور ان سے علوم ظاہری حاصل کیے۔

بیعت و خلافت 
چالیس برس کی عمر میں پیر و مرشد کی تلاش میں نکلے۔ دہلی پہنچ کر نظام الدین اولیاء کے دست حق پرست پر بیعت کی۔ شیخ و مربی نے اپنے ہونہار مرید کو علوم باطنی سے نوازا اور جب آپ کو شرعی احکام کی سختی کے ساتھ پابندی فرماتے دیکھا تو خلعت خلافت سے نوازا۔ محبوب الہی نے آپ کو چراغ دہلی کے خطاب سے بھی نوازا۔

زہد و تقوی 
چراغ دہلوی اکثر روزے سے رہتے۔ قوالی کو خلاف سنت قرار دیتے۔ سیر الاولیاء کے مصنف لکھتے ہیں کہ مجھے شیخ نصیر الدین چراغ دہلوی کی مجلس سے وہی خوشبو آتی جس طرح کی خوشبو محبوب الہی کی مجلس سے آتی تھی۔

ولایت و قطبیت 
شیخ طریقت سُلطان المشائخ، محبوبِ الٰہی خواجہ سیّد محمد نظام الدین اولیاء کی وفات کے بعد دہلی کی ولایت و قطبیت آپ کو منتقل کی گئی۔

وفات و تدفین 
نصیر الدین چراغ کا وصال - 18رمضان 757ھ بمطابق 1356ء کو دہلی میں ہوا، جب آپ کے وصال کا وقت قریب آیا تو شیخ رکن الدین کو فرمایا:

چنانچہ مریدین نے ایسا ہی کیا۔آپ کا مزار دہلی کی ایک بستی چراغ دہلی میں مرجع خلائق ہے۔

مشہور خلفاء 

 سید محمد گیسو دراز
 شیخ کمال الدین
 میر سید محمد ابن جعفر مکی
 سید جلال الدین بخاری مخدوم جہانیاں جہاں گشت
حضرت مولانا خواجگی کالپوی
 اوچی احمد تھانیسری

مزید دیکھیے 

 سلسلہ چشتیہ
 تصوف
 مودودچشتی
 خواجہ ولی
 معین الدین چشتی
 برصغیر کی یادگاروں پر فارسی کتبے

حوالہ جات

بیرونی روابط 

 Hazrat Nasir Uddin Mahmud Chiragh Dehlavi Homepage
 Hazrat NasirudDin Mahmud، 'Raushan Chiragh-i-Dihli'، Biography and Dargah details۔

1274ء کی پیدائشیں
1356ء کی وفیات
بنگلہ دیش میں اسلام
بھارت میں اسلام
پاکستان میں اسلام
دہلی کی شخصیات
فارسی زبان کے شعرا
ہندوستانی صوفی اولیا
چشتیہ
تیرہویں صدی کے ہندوستانی مسلمان
تیرہویں صدی کے ہندوستانی شعرا
چودہویں صدی کے ہندوستانی شعرا
چشتی شخصیات
بھارت کے سنی علما
بھارتی سنی مسلمان
بھارت میں صوفی مزارات